ખાંભા તુલસીશ્‍યામ રેન્‍જના ખડધાર ગામના ઢેઢિયા વિસ્‍તારમાં ગઈ કાલે એક સિંહણ ગંભીર ઘવાયેલી હાલત વન વિભાગને મળી હતી. સિંહણને માથાના ભાગે તેમજ પીઠના ભાગે ગંભીર તીક્ષ્ણ હથિયારના ઘા જોવા મળેલ હતા. બાદમાં વન વિભાગ દ્વારા સિંહણગંભીર રીતે ઘવાયેલ હોય અને બાદમાં તપાસ કરતા સિંહણને માથાના ભાગે તેમજ પીઠના ભાગે કુહાડીના ચાર ઘા મારેલ હોવાનું પ્રાથમિક સારવારમાં બહાર આવ્‍યું હતું. ત્‍યારે સિંહ પ્રેમીઓ અને લોકોમાં ભારે રોષ ફેલાયો હતો. અને વન વિભાગ દ્વારા આ મુદો ગંભીરતાથી લઈ અને આરોપીને પકડવા તજ વીજ હાથ ધરેલ હતી અને વન વિભાગે કલાકોમાં જ આરોપી મનુ બાબુ ચારોલા (ઉ.વ.34) પકડી પડયો હતો. અને સઘન પુછપરછ હાથ ઘરેલ હતી. ત્‍યારે સિંહ પર માનવ જાત દ્વારા હુમલો કરવાની ખાંભામાં આ પ્રથમ ઘટના હોય પરંતુ મળતી માહિતી મુજબ પશુ પાલક દ્વારા પોતાના બકરા સિમ વિસ્‍તારમાં ચરાવતા હોય ત્‍યારે એક સિંહ દ્વારા આ બકરાનો શિકાર કરી લઈ જતા માલધારી પશુપાલકનો ગુસો સાતમાં આસમાને પહોંચી ગયો શિકારની મિજબાની માણતી સિંહણ પર આ માલધારી પશુ પાલકે પાછળથી સિંહણ પર કુહાડીના ઘા કરતા સિંહણ ઈજાગ્રસ્‍ત બની હતી. વન વિભાગ દ્વારા ડોકટર સાથે સિંહણનું રેસ્‍કયુ કરી સિંહણને સારવાર અર્થે આંબરડી પાર્ક ખસેડવા આવેલ હતી જયાં આ સિંહણ સારવારમાં તંદુરસ્‍ત હોવાનું જાણવા મળેલ હતું. અને વન વિભાગ દ્વારા આરોપીની કલાકોમાં જ ધરપકડ કરી સઘન પુછપરછ કર્યા બાદ આરોપી મનુ બાબુ ચારોલાને વન વિભાગ દ્વારા કોર્ટમાં રજુ કરી ચાર દિવસના રિમાન્‍ડ માંગ્‍યાહતા. અને કોર્ટ આરોપીના બે દિવસના રિમાન્‍ડ મંજુર કર્યા હતા. અને આજે આ રિમાન્‍ડ પુરા થતાં ખાંભા વન વિભાગ દ્વારા આરોપી મનુ બાબુ ચારોલાને અમરેલી સબજેલ હવાલે કર્યો હોવાનું વન વિભાગે જણાવ્‍યું હતું.